CELEX: 62020TN0590
Language: fi
Date: 2020-09-25 00:00:00
Title: Asia T-590/20: Kanne 25.9.2020 – Clariant ja Clariant International v. komissio

23.11.2020   
            
            
               FI
            
            
               Euroopan unionin virallinen lehti
            
            
               C 399/42
            
         
      Kanne 25.9.2020 – Clariant ja Clariant International v. komissio
      (Asia T-590/20)
      (2020/C 399/58)
      Oikeudenkäyntikieli: englanti
      
         Asianosaiset
      
      
         Kantajat: Clariant AG (Muttenz, Sveitsi) ja Clariant International AG (Muttenz) (edustajat: asianajajat F. Montag ja M. Dreher)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan 14.7.2020 tehdyn komission päätöksen C(2020) 4817 final (Asia AT.40410 – Etyleeni) 2 artiklan c alakohdan siltä osin kuin siinä määrätään sakko, jonka määrä ylittää 94 405 800 euroa
               
            
                  —
               
               
                  tarvittaessa alentaa 14.7.2020 tehdyn komission päätöksen C(2020) 4817 final 2 artiklan c alakohdassa määrätyn 155 769 000 euron suuruisen sakon määrää kohtuulliseksi katsomaansa määrään
               
            
                  —
               
               
                  velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan asetuksen 1/2003 23 artiklan 3 kohtaa on rikottu sekä suhteellisuusperiaatetta ja hyvän hallinnon periaatetta on loukattu, koska komissio ei käyttänyt harkintavaltaansa, sillä se korotti sakkoa mekaanisesti rikkomisen uusimisen vuoksi (väitettyjen) vakiokriteerien perusteella ottamatta huomioon nyt käsiteltävän asian olosuhteita.
               
            
                  2)
               
               
                  Toinen kanneperuste, jonka mukaan komissio korotti sakkoa mekaanisesti sakkojen laskennasta annettujen suuntaviivojen 37 kohdan mukaisesti ottamatta huomioon nyt käsiteltävän asian olosuhteita ja jätti käyttämättä harkintavaltaansa.
               
            
                  3)
               
               
                  Kolmas kanneperuste, jossa unionin yleistä tuomioistuinta vaaditaan alentamaan sakon määrää kohtuulliselle tasolle käyttämällä asetuksen 1/2003 31 artiklan mukaista täyttä harkintavaltaansa.